**Στοιχεία Νεοελληνικής Γραμματολογίας.**

**Νεοελληνική ποίηση**: Παραδοσιακή έως το 1930

Νεότερη 1930 κεξ.

**Περίοδοι Νεοελληνικής Λογοτεχνίας**:

* Α΄ Περίοδος : 9ος αι. – 1453 (δημοτικά –ακριτικά, παραλογές-, έπος του Διγενή , Προδρομικά, Ιπποτικά Μυθιστορήματα).
* Β΄ Περίοδος: 1453-1669 (Κυπριακή και Κρητική ποίηση – Ερωτόκριτος , Χορτάτσης, Κορνάρος )
* Γ΄ Περίοδος: 1669-1821 Νεοελληνικός Διαφωτισμός ( Φαναριώτες – Κύριλλος Λούκαρης , Κοραής, Κοσμάς ο Αιτωλός, Ρήγας , Βηλαράς)
* Δ΄ Περίοδος: 1821-1880

α) *Επτανησιακή Σχολή* με θέματα την πατρίδα, φύση , έρωτα και με βασικό εκπρόσωπο το Διονύσιο Σολωμό και άλλους , όπως ο Μαβίλης, Πολυλάς, Κάλβος, Βαλαωρίτης.

β) *Α΄ Αθηναϊκή ή Ρομαντική* με χαρακτηριστικό γνώρισμα τον γλωσσικό αρχαϊσμό και τον ρομαντισμό , χρησιμοποιούν καθαρεύουσα και εκπρόσωποί της είναι ο Σούτσος , ο Ραγκαβής , ο Παράσχος ενώ στην πεζογραφία καλλιεργείται το ιστορικό μυθιστόρημα . Παράλληλα, αυτή την εποχή έχουμε και τα Απομνημονεύματα , ανεξάρτητα από τεχνοτροπίες διαφόρων αγωνιστών του 1821.

* Ε΄ Περίοδος : 1880-1930.

α)*Νέα Αθηναϊκή Σχολή* . Επιβάλλεται η δημοτική γλώσσα με πρωτοπόρο το Γ. Δροσίνη και βασικό εκφραστή τον Παλαμά. Σημαντική η παρουσία του Ν. Πολίτη με το λαογραφικό του έργο αλλά και των Πολέμη, Κρυστάλλη, Μαβίλη, Γρυπάρη, Μαλακάση και βέβαια τον Άγγ. Σικελιανό και τον Κ. Βάρναλη .Στην πεζογραφία έχουμε το *ηθογραφικό διήγημα* με τους Βιζυηνό , Παπαδιαμάντη, Καρκαβίτσα, Εφταλιώτη , Ξενόπουλο κ.ά. Δύο προσωπικότητες φωτίζουν επίσης την εποχή :ο Κ. Καβάφης και ο Ν. Καζαντζάκης

β)*Η Γενιά του 1920*: οι Κ. Καρυωτάκης, Κ. Ουράνης, Ν.Λαπαθιώτης Μ. Πολυδούρη , Τ. Άγρας.

* Στ΄ Περίοδος :1930- σήμερα.

α) *Η Γενιά του 1930 .*Αρχή με τη Στροφή (1931) του Γ. Σεφέρη . Η **ποίηση** γίνεται δυσνόητη για τον απλό αναγνώστη και περιλαμβάνει πόνους και προβληματισμούς της εποχής .Και στην **πεζογραφία** έχουμε στροφή προς το μυθιστόρημα , που εκφράζει τον ψυχικό κόσμο των ηρώων σε δύσκολες εποχές, με εκπροσώπους τον Κόντογλου , Μυριβήλη, Βενέζη, Πολίτη , Θεοτοκά, Καραγάτση Τερζάκη , Δούκα κ.α.

β) *Μεταπολεμική λογοτεχνία* . Στην **ποίηση** έχουμε τρεις τάσεις: την αντιστασιακή με τον Τ. Πατρίκιο , Μ. Αναγνωστάκη , Άρη Αλεξάνδρου, Τάσο Λειβαδίτη , την νεοϋπερρεαλιστική με τους Μίλτο Σαχτούρη και Ελένη Βακαλό και την υπαρξιακή με την Κική Δημουλά. Στην **πεζογραφία** έχουμε το ίδιο ζοφερό κλίμα χωρίς ωραιολογίες , από πολλούς όπως τον ΑΛ. Κοτζιά, το Σ. Τσίρκα , την Τ. Γκρίτση – Μιλλιέξ κ.ά.